রঘুপতি রাঘব রাজা রাম

রঘুপতি রাঘব রাজা রাম বা রাম ধুন  একটি বিখ্যাত হিন্দু ভজন(ভক্তিমূলক গান)। এটি মহাত্মা গান্ধীর প্রিয় ভজন গান ছিল। তিনি এটি বহুলভাবে প্রচারও করেন। প্রখ্যাত শাস্ত্রীয় সংগীতশিল্পী বিষ্ণু দিগম্বর পলুস্কর গানটিতে মিশ্র গার রাগ সহযোগে সুরারোপ করেছিলেন।

 ইতিহাস 

গানের সুনির্দিষ্ট উৎস সম্পূর্ণরূপে জানা যায় না। তুলসীদাস (বা তাঁর রচনা রামচরিতমানসের উপর ভিত্তি করে)  অথবা মারাঠি সাধু-কবি রামদাসের ১৭ শতকের গাওয়া প্রার্থনার উপর ভিত্তি করে রচিত বলে মনে করা হয়। কারো মতে এটি লক্ষ্মণাচার্য রচনা করেছিলেন।

অ্যান্টনি পেরেল গান্ধীজ্ ফিলসফি ও দ্য কোয়েস্ট ফর  হারমনি-তে লিখেছেন,

রামধুনের অনেক সংস্করণ রয়েছে। মহাত্মা গান্ধী যে সংস্করণটি ব্যবহার করেছিলেন তার একটি "সর্বজনীন বৈচিত্র্য" ছিল।
গান্ধী মূল ভজনটি পরিবর্তন করে যোগ করেছেন হিন্দুদের ঈশ্বর ও মুসলমানদের আল্লাহ এক ও অভিন্ন। তিনি তাতে  ধর্মনিরপেক্ষতা আনয়ন করে হিন্দু ও মুসলমানদের মধ্যে মিলনের বার্তা ছড়িয়ে দিতে চেয়েছিলেন। গানটি ব্যাপকভাবে ভারতীয় সমাজের ধর্মনিরপেক্ষ ও যৌগিক দৃষ্টিভঙ্গি তুলে ধরার জন্য ব্যবহৃত হয়েছিল - এটি ১৯৩০ সালে লবণ সত্যাগ্রহের সময় গাওয়া হয়েছিল।

 গানের কথা 

মূল ভজনটি নিম্নোক্ত প্রকারে পাওয়া যায়—

+রামধুনের গান (গান্ধী সংস্করণ)হিন্দি বাংলা লিপি অনুবাদ  रघुपति राघव राजाराम,
 पतित पावन सीताराम

 सीताराम सीताराम,
 भज प्यारे तू सीताराम

 ईश्वर अल्लाह तेरो नाम,
 सब को सन्मति दे भगवान

 राम रहीम करीम समान
 हम सब है उनकी संतान

 सब मिला मांगे यह वरदान
 हमारा रहे मानव का ज्ञान রঘুপতি রাঘব রাজারাম,
 পতিতা পাবন সীতারাম

 সীতারাম, সীতারাম,
 ভজ প্যারে তু সীতারাম

 ঈশ্বর আল্লাহ তেরো নাম
 সব কো সন্মতি দে ভগবান

 রাম রহিম করিম সমান
 হাম সাব হ্যায় উনকি সন্তান

 সব মিলা মাঙ্গে ইয়হ বরদান
 হামারা রহে মানব কা জ্ঞান হে ভগবান রাম, রঘুর বংশধর, পতিতদের পবিত্রকারী।
 আপনি ও আপনার প্রিয় সহধর্মিণী সীতাকে পূজা করতে হবে।
 ঈশ্বরের সমস্ত নাম একই পরম সত্তাকে নির্দেশ করে।
ঈশ্বর ও আল্লাহ সবই আপনার নাম।
 হে প্রভু, সবাইকে শান্তি ও ভ্রাতৃত্ব দান করুন।
আমরা সকলেই আপনার সন্তান।
 আমরা সকলের কাছে অনুরোধ করি, মানবতার এই চিরন্তন জ্ঞান যেন বিজয় লাভ করে।

 জনপ্রিয় সংস্কৃতিতে 

 ভারত মিলাপ (১৯৪২) চলচ্চিত্রের "উঠো উঠো হে ভারত" গান , শ্রী রাম ভক্ত হনুমান (১৯৪৮) চলচ্চিত্রের গান, জাগৃতি (১৯৫৪) চলচ্চিত্রের গান "দে দিই হামেন আজাদি", পূরব অর পশ্চিম (১৯৭০), কুছ কুছ হোতা হ্যায় (১৯৯৮), কন্নড় চলচ্চিত্র গান্ধীনগর (১৯৬৮), ব্রিটিশ-ভারতীয় চলচ্চিত্র গান্ধী(১৯৮২), গান্ধী, মাই ফাদার (২০০৭), সত্যাগ্রহ (২০১৩), ও কৃষ ৩ (২০১৩) মুভিতে উপরোল্লিখিত রামধুনের উপাদানগুলি অন্তর্ভুক্ত ছিল। 
 গানটি ২০০৬ সালের বলিউড ফিল্ম লাগে রাহো মুন্না ভাই-এর একটি গুরুত্বপূর্ণ মোটিফ ও মুভিতে প্রদর্শিত হয়েছে। 
 পিট সিগার "রঘুপতি রাঘব রাজা রাম" রামধুনটি তার অ্যালবাম "স্ট্রেঞ্জার্স অ্যান্ড কজিনস" (১৯৬৪) এ অন্তর্ভুক্ত করেন  এবং এটি তার টেলিভিশন সিরিজ রেইনবো কোয়েস্টের ১০ম পর্বে পরিবেশন করেন।
 গ্র্যান্ড থেফট অটো: লিবার্টি সিটি স্টোরিজ গেমটিতে রামধুনের আনন্দ শঙ্করের সংস্করণটি একটি ইন-গেম রেডিও স্টেশন "রেডিও দেল মুন্ডো"-তে দেখানো হয়েছে।

 আরও দেখুন 

বৈষ্ণব জন তো
হরি তুমা হরো
হনুমান চালিশা
শ্রীরামচন্দ্র কৃপালু
ঠুমক চলত রাম চন্দ্র

তথ্যসূত্র

বিষয়শ্রেণী:হিন্দু সঙ্গীত
বিষয়শ্রেণী:বৈষ্ণবধর্ম
বিষয়শ্রেণী:ভক্তি আন্দোলন
বিষয়শ্রেণী:ভজন
বিষয়শ্রেণী:হিন্দু ভক্তিগীতি